Такое паведамленне не на жарт устрывожыла Сяргея Іванавіча. Патэлефанаваўшы дзяжурнаму райаддзела міліцыі аб здарэнні, Канановіч на спадарожным транспарце накіраваўся ў вёску. У Агінскім канале ля берага пад кучай галля ляжаў мярцвяк. Хто гэта, жанчына ці мужчына! Адразу нельга было сказаць. Аднак ніхто не сумняваўся, што там чалавек. А з прыездам міліцыі, калі труп выцягнулі з вады, стала вядома, што гэта пажылая жанчына, выганашчанка, жыла адна ў хаце паблізу канала.